Dažďový les

Dažďový les alebo dažďový prales je označenie pre listnaté lesy (prakticky ide vždy o zelené dažďové lesy), v ktorých nie je obdobie sucha, a ktoré rastú v tepelne priaznivých podmienkach, konkrétne v tropickom (tropický dažďový les), subtropickom (subtropický dažďový les) alebo čiastočne aj v miernom pásme (dažďový les mierneho pásma).

 Výskyt 
Ďaždové pralesy sa vyskytujú od tropického pásma až po mierne pásmo:
 v trópoch v mnohých oblastiach (najväčšie sú Amazonský dažďový les a Konžský dažďový les)
 v subtrópoch v juhovýchodnej Ázii, východnej Austrálii, na severnom ostrove Nového  Zélandu, juhovýchodnej Južnej Afrike a v juhovýchodnej Brazílii
 v miernom pásme v južnom Čile, v západnej Tasmánii, na južnom ostrove Nového Zélandu, v regióne tzv. Northwest Pacific v USA a na juhozápadnom pobreží Kanady a Ázie.

Hlavný výskyt v tropickej oblasti|thumb
Hlavný výskyt v subtropickom a miernom pásme|thumb

Charakteristické sú porasty stromov machmi a lišajníkmi a na zemi rast papradí.

 Tropický dažďový prales 
Tropický dažďový prales je veľmi bohatý na druhy – obsahuje až vyše 100 druhov stromov na hektár. V tropickom dažďovom lese žije najmenej 50 % všetkých druhov živočíchov a zvierat Zeme, pričom ani zďaleka ešte nie sú všetky známe a každý deň v dôsledku ničenia týchto lesov mnohé druhy vyhynú.

Tropický dažďový prales sa nachádza prevažne v rozvojových krajinách. V roku 1990 pokrýval asi 7 miliónov km2 povrchu Zeme, pričom rovnaké množstvo bolo zničené počas predchádzajúcich 30 rokov. Má zo všetkých ekosystémov najväčšiu biomasu.

Veľkým ekologickým problémom je prudké znižovanie plochy týchto lesov z ekonomických dôvodov (odlesňovanie). To má vplyv na atmosférickú cirkuláciu kyslíka, ohrozuje to takmer všetky svetové živočíšne a rastlinné druhy, spôsobuje eróziu pôdy a ďalšie problémy.

 Vodstvo 
V dažďových pralesoch majú rieky vždy veľa vody. Tečú tam najvodnatejšie rieky na Zemi – napríklad Amazonka a Kongo. Rieky majú kalnú vodu. Vytvárajú v nej zásoby vody. 

 Rastlinstvo 
Rastliny rastú v poschodiach až do výšky 70 metrov. Sú veľmi pestré a husté. Tropické dažďové pralesy obsahujú najväčší počet rastlín a živočíchov na Zemi, mnohé z nich ostávajú neobjavené. Rastú v nich aj popínavé rastliny (liany). 

Len Amazonský dažďový prales produkuje okolo 9 % všetkého kyslíka, ktorý vzniká na Zemi a 16 % kyslíka na povrchu.

 Obyvateľstvo 
Moderná civilizácia prenikla už i do dažďových pralesov. Pestuje sa v nich palma kokosová, banánovník, kávovník, olivovník, cukrová trstina, ryža a iné plodiny, ťaží sa v nich mahagón. Lokálne však v tropických pralesoch stále žijú kmene, ktoré neudržiavajú trvalé styky s vonkajším svetom. Zriedkavo sa nájdu aj také, ktoré nepoznajú modernú civilizáciu vôbec. Nie je zriedkavosťou, že ich príslušníci žijú na úrovni pravekých ľudí, nepoužívajú kovy, žijú v rodovom zriadení a živia sa ako lovci a zberači.

 Referencie 

 Iné projekty 

Kategória:Lesy
Kategória:Pralesy
Kategória:Biogeografia
Kategória:Vegetačné pásma